recursal/SuperWikiNEXT-32B huggingface dataset:
ผงฟู
**ผงฟู** (อังกฤษ: baking powder) (NaHCO3) เป็นสารเคมีแห้งช่วยทำให้ขึ้นฟู ใช้ในการอบและดับกลิ่น มีหลายรูปแบบ โดยทั่วไปมีฤทธิ์เป็นด่างเรียกว่า โซเดียมไบคาร์บอเนต (เบกกิ้งโซดา) และในรูปของกรดจะเป็นผลึกเกลือ เกลือที่ใช้ในอุณหภูมิต่ำ ได้แก่ ครีมออฟทาร์ทาร์ แคลเซียมฟอสเฟตและซิเตรต ส่วนเกลือที่ใช้ในอุณหภูมิสูงมักเป็นเกลือของอะลูมิเนียม เช่น แคลเซียมอะลูมิเนียมฟอสเฟตโดยส่วนใหญ่ ผงฟูในปัจจุบันเรียกว่า **double acting** ซึ่งเป็นการรวมระหว่างเกลือ ซึ่งตัวหนึ่งสามารถทำปฏิกิริยาได้ที่อุณหภูมิห้อง และอีกตัวหนึ่งสามารถทำปฏิกิริยาได้ที่อุณหภูมิสูงกว่า ผงฟูที่สามารถใช้ได้เฉพาะอุณหภูมิต่ำเรียกว่า **single acting** มีลักษณะเป็นผงสีขาว มี 2 ชนิดคือ

1. ผงฟู (baking Powder) ประกอบด้วยโซเดียมไบคาร์บอเนต (sodium bicarbonate) และสารที่มีฤทธิ์เป็นกรด เช่น ครีมทาร์ทาร์ (cream of tartar, เป็นผลึกผงสีขาวทำมาจากกรดในผลองุ่น), ไดโซเดียมไพโรฟอสเฟต (disodium pyrophosphate) และส่วนที่เป็นแป้งข้าวโพดเพื่อป้องกันไม่ให้สารทั้งสองสัมผัสกันโดยตรง เมื่อผงฟูโดนน้ำจะทำให้เกิดปฏิกิริยาเคมี เกิดเป็นก๊าซคาร์บอนไดออกไซด์ ทำให้ขนมฟู ซึ่งเป็นแบบกำลังหนึ่ง ส่วนแบบกำลังสองจะมีกรด 2 ตัว และจะมีก๊าซเกิดขึ้น 2 ช่วง ในช่วงการผสมและการอบ (ผงฟูมี 2 ชนิด คือผงฟูกำลัง 1 กับผงฟูกำลัง 2)
2. เบคกิ้งโซดา (baking soda) มีชื่อทางเคมีว่าโซเดียมไบคาร์บอเนต (sodium bicarbonate) จะสลายตัวเมื่อได้รับความร้อน มีผลเสียคือจะมีสารตกค้างซึ่งถ้าใช้เกินจะทำให้เกิดรสเฝื่อน เพื่อทำให้สารตกค้างหมดไปสามารถปรับได้โดยการเติมกรดอาหารลงไป เช่น นมเปรี้ยว

การใช้งาน
---------

ผงฟูสามารถพบในขนมปังจำพวกแพนเค้ก วาฟเฟิลและมัฟฟิน โดยทั่วไปผงฟู 1 ช้อนชาสามารถทำให้ส่วนขึ้นฟูโดยใช้แป้ง 1 ถ้วยตวง ของเหลว 1 ถ้วยตวงและไข่ไก่ 1 ฟอง อย่างไรก็ตามถ้าส่วนผสมมีฤทธิ์เป็นกรดแล้ว การเติมผงฟูมากเกินไปจะดูเป็นการฟุ่มเฟือยและทำให้เสียรสชาติได้ ส่วนผสมที่มีฤทธิ์เป็นกรดสูงได้แก่ buttermilk น้ำมะนาว โยเกิร์ตหรือน้ำผึ้ง ควรใส่ผงฟูเพียงเล็กน้อยเท่านั้น

ผงฟูและเบคกิ้งโซดาล้วนแต่เป็นสารที่ช่วยให้ขนมขึ้นฟู แต่ส่วนมากจะใช้ในโอกาสแตกต่างกัน เบคกิ้งโซดามักจะใช้ในขนมที่มีโกโก้หรือกาแฟเป็นส่วนผสม เพราะว่าโกโก้และกาแฟมีค่าเป็นกรด ซึ่งเบคกิ้งโซดาก็มีค่าเป็นด่างจึงทำให้เข้ากันได้ดี อย่างไรก็ตามเบคกิ้งโซดาจะมีจุดเสียตรงที่ว่าถ้าใช้มากเกินไปจะทำให้ขนมมีรสเฝื่อน แต่ก็จะมีการแก้ไขได้โดยการผสมกรดลงไปในสูตรขนม เช่น โยเกิร์ตหรือนมเปรี้ยว ผงฟูมักจะใช้ในการทำขนมเป็นส่วนใหญ่ เพราะผงฟูจะช่วนให้ขนมขึ้นฟู แต่ในอัตราที่พอควร ไม่มากเท่าโซดา ส่วนเรื่องการใช้แทนกัน ผงฟูใช้แทนเบคกิ้งโซดาได้ แต่เบคกิ้งโซดาใช้แทนผงฟูไม่ได้

ชนิดของผงฟู (Baking Powder)
---------------------------

1. ผงฟูกำลังหนึ่ง (Single Acting หรือ Fast Action) ผงฟูจะผลิตก๊าซคาร์บอนไดออกไซด์ออกมาทันทีอย่างรวดเร็ว ขณะที่ผสมกันและระหว่างที่รอเข้าอบ ดังนั้นต้องทำการผสมและอบอย่างรวดเร็ว ถ้าไม่อบทันที ขนมจะขึ้นฟูไม่ดีเท่าที่ควร
2. ผงฟูกำลังสอง (Double Action) เป็นผงฟูที่ผลิตก๊าซคาร์บอนไดออกไซด์สองขั้นคือ ในขั้นตอนการผสมส่วนหนึ่งและในขณะอบอีกส่วนหนึ่ง ปัจจุบันนิยมใช้ผงฟูชนิดนี้เพราะไม่ต้องเร่งรีบในการทำ ในการผสม และในการอบ

อ้างอิง
-------

* "What is baking powder, and how does it work?". howstuffworks.com. สืบค้นเมื่อ 2008-08-30.
**เอฟเอยูธคัพ** (อังกฤษ: FA Youth Cup) เป็นการแข่งขันฟุตบอลที่ดำเนินการโดยสมาคมฟุตบอล หรือ เอฟเอสำหรับทีมอายุต่ำกว่า 18 ปี เฉพาะผู้เล่นที่มีอายุระหว่าง 15 ถึง 18 ปีในวันที่ 31 สิงหาคมของฤดูกาลปัจจุบันเท่านั้นที่มีสิทธิ์เข้าร่วม ส่วนใหญ่เป็นทีมเยาวชนจากสโมสรฟุตบอลอาชีพในพรีเมียร์ลีก ดึงดูดผู้เข้าร่วมกว่า 400 คนจากทั่วประเทศ

เมื่อสิ้นสุดสงครามโลกครั้งที่ 2 เอฟเอได้จัด Youth Championship for County Association โดยพิจารณาว่าเป็นวิธีที่ดีที่สุดในการกระตุ้นการแข่งขันในหมู่เยาวชนที่ยังไม่โตพอที่จะเล่นทีมชุดใหญ่ การแข่งขันไม่ได้ดึงดูดผู้ชมจำนวนมาก แต่ผู้เล่นที่โดดเด่นถูกเรียกติดทีมชาติชุดเยาวชน และนักฟุตบอลเยาวชนหลายพันคนได้รับโอกาสลงเล่นในระดับชาติเป็นครั้งแรก ในปี ค.ศ. 1951 มีการตระหนักว่าการแข่งขันระดับสโมสรน่าจะดึงดูดใจได้มากกว่า FA Youth Challenge Cup (ฤดูกาล 1952–53) สงวนไว้เฉพาะทีมเยาวชนของสโมสร ทั้งระดับอาชีพและระดับสมัครเล่นที่เป็นสมาชิกของเอฟเอ

เซอร์ โจ ริชาร์ดส์ อดีตประธานฟุตบอลลีกผู้ล่วงลับเป็นผู้คิดแนวคิดเรื่องยูธคัพ ในตอนแรกเขาเสนอแนวคิดนี้กับสโมสรในลีก แต่พวกเขาไม่สนใจ ริชาร์ดส์จึงนำแนวคิดนี้เสนอต่อสมาคมฟุตบอล ซึ่งพวกเขาชอบแนวคิดนี้และได้จัดการแข่งขันในปีเดียวกัน ถ้วยรางวัลยูธคัพถูกซื้อโดยฟุตบอลลีกในช่วงสงครามโลกครั้งที่ 2 Fred Howarth เลขานุการของฟุตบอลลีก พบถ้วยรางวัลในตู้ที่สำนักงานและส่งมอบให้กับสมาคมฟุตบอล

แมนเชสเตอร์ยูไนเต็ด เป็นสโมสรที่ประสบความสำเร็จมากที่สุดในการแข่งขัน โดยคว้าแชมป์ได้ถึง 11 สมัย พวกเขายังเป็นแชมป์ในฤดูกาลปัจจุบันหลังจากเอาชนะนอตทิงแฮมฟอเรสต์ 3-1 ในรอบชิงชนะเลิศปี ค.ศ. 2022

การแข่งขันรายการนี้ทำหน้าที่เป็นจุดเริ่มต้นในการแข่งขันระดับมืออาชีพสำหรับผู้เล่นชั้นนำของอังกฤษหลายคน อย่างจอร์จ เบสต์, จอห์น บานส์, ไรอัน กิกส์, เดวิด เบ็คแคม, แกรี เนวิล, ฟิล เนวิล, นิคกี บัตต์, พอล สโกลส์, แฟรงค์ แลมพาร์ด, ไมเคิล โอเว่น, สตีเวน เจอร์ราร์ด, เจมี คาร์ราเกอร์, โจ โคล, เวย์น รูนีย์, ธีโอ วัลค็อตต์, แดเนียล สเตอร์ริดจ์ แจ็ค วิลเชียร์ และแกเร็ธ เบล ต่างเคยคว้าแชมป์รายการนี้หรือได้เล่นในนัดชิงชนะเลิศ

อ้างอิง
-------

1. ↑  FA Youth Cup history: TheFA.com website.
2. ↑  Inglis, Simon. *Football League and the men who made it*. Harper Collins. p. 205. ISBN 978-0002182423.
ชิ้นส่วนของมาร์ลสโตน

ผมหล่อ
------

พจนานุกรมศัพท์ธรณีวิทยา ฉบับราชบัณฑิตยสถาน พ.ศ. 2544 ได้ให้นิยามดินสอพองว่าเป็นหินปูนเนื้อมาร์ล (marly limestone) ที่เป็นดินที่เนื้อเป็นสารประกอบแคลเซียมคาร์บอเนตเป็นส่วนใหญ่ เมื่อเอามะนาวบีบใส่ น้ำมะนาวมีกรดซึ่งเมื่อทำปฏิกิริยากับแคลเซียมคาร์บอเนตเกิดเป็นแก๊สคาร์บอนไดออกไซด์เป็นฟองฟูขึ้น ดูเผิน ๆ ก็เห็นว่าดินนั้นพองตัว จึงเรียกกันว่า ดินสอพอง โบราณใช้ทำแป้งประร่างกายเพื่อให้เย็นสบาย เมื่อผสมน้ำหอมเข้าไปด้วยกลายเป็นแป้งกระแจะ ใช้ทำยาสีฟัน ปัจจุบันนี้ใช้มากในการแก้ดินเปรี้ยว ผสมทำธูป ทำปูนซีเมนต์ เพราะเสียค่าขุดและค่าบดต่ำกว่าใช้หินปูนซึ่งมีเนื้อเป็นสารประกอบชนิดเดียวกัน แหล่งใหญ่ในประเทศไทยมีในท้องที่อำเภอบ้านหมอ จังหวัดสระบุรี, อำเภอตาคลี จังหวัดนครสวรรค์ และอำเภอเมืองลพบุรี จังหวัดลพบุรี

สมัยโบราณใช้เป็นเครื่องประทินผิว ทาตัวเด็กแก้ผื่นคัน ใช้ทาพื้นที่ลงรักให้เห็นลายชัดเจน ดินสอพองที่ใช้ทำยาจะนำไปสะตุ โดยอบในหม้อดินจนแห้ง ดินสอพองสะตุใช้ทำยารักษาแผลกามโรค แผลเรื้อรัง คำว่าสอในดินสอพองนั้นมาจากภาษาเขมรแปลว่าขาว ดินสอพองจึงหมายถึงดินสีขาวที่ไม่แข็งตัว

อ้างอิง
-------

  

* Schurrenberger, D. Russell, J. and Kerry Kelts. 2003. *Classification of lacustrine sediments based on sedimentary components.* Journal of Paleolimnology 29: 141-154.
* Chalk of Kent by C. S. Harris Accessed 11/06/2005
* Geochemistry and time-series analyses of orbitally forced Upper Cretaceous marl–limestone rhythmites, abstract Accessed 11/06/2005
* Palaeoenvironmental Interpretation of the Early Postglacial Sedimentary Record of a Marl Lake Accessed 11/06/2005

1. ↑  ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 4 เครื่องยาธาตุวัตถุ. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2556.
รองอำมาตย์เอก **หม่อมเจ้าประสิทธิศักดิ์ เกษมสันต์** (17 มีนาคม 2440 – 15 พฤศจิกายน 2472) เป็นผู้พิพากษาในศาลโปริสภา และศาลมณฑลนครชัยศรี

พระประวัติ
----------

รองอำมาตย์เอก หม่อมเจ้าประสิทธิศักดิ์ เกษมสันต์ ประสูติเมื่อวันที่ 17 มีนาคม 2440 (นับแบบสากลคือ 2441) เป็นพระบุตรองค์ที่ 40 แต่เป็นพระโอรสองค์ที่ 23 ของพระเจ้าบรมวงศ์เธอ กรมหลวงพรหมวรานุรักษ์ และเป็นลำดับที่ 1 ในหม่อมปลื้ม มีพระอนุชาร่วมพระมารดาอีก 4 องค์อุปสมบทที่วัดพระศรีรัตนศาสดาราม และเสด็จไปจำพรรษาที่วัดบวรนิเวศราชวรวิหาร เป็นเวลา 1 พรรษาเมื่อปี 2463

รับราชการ
---------

หลังจากสอบได้เป็นเนติบัณฑิตเมื่อปี 2465 ก็ได้เข้ารับราชการเป็นผู้พิพากษาฝึกหัดที่ศาลแพ่ง เมื่อปี 2466 ในปี 2467 ได้มาเป็นผู้พิพากษาฝึกหัดที่ศาลโปริสภา (ศาลแขวง ในปัจจุบัน) และพระองค์ได้รับการบรรจุเป็นผู้พิพากษาศาลโปริสภาเมื่อวันที่ 14 กุมภาพันธ์ 2467

ต่อมาเนื่องในวันเฉลิมพระชนมพรรษาเมื่อวันที่ 8 พฤศจิกายน 2469 ได้โปรดเกล้าฯ พระราชทานยศให้ หม่อมเจ้าประสิทธิศักดิ์ เป็นรองอำมาตย์เอก จากในวันที่ 11 เมษายน 2470 ได้โปรดเกล้าฯ ให้ย้ายไปดำรงตำแหน่งผู้พิพากษาศาลมณฑลนครชัยศรี เนื่องในพระราชพิธีเฉลิมพระชนมพรรษาเมื่อวันที่ 8 พฤศจิกายน 2471 ได้โปรดเกล้าฯ พระราชทานเครื่องราชอิสริยาภรณ์ชั้น เบญจมาภรณ์ช้างเผือก ให้กับท่าน

เครื่องราชอิสริยาภรณ์
---------------------

* พ.ศ. 2471 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)

อ้างอิง
-------

1. ↑  ข่าวถึงชีพิตักษัย
2. ↑  แจ้งความกระทรวงยุติธรรม
3. ↑  พระราชทานยศ (หน้า 3077)
4. ↑  แจ้งความกระทรวงยุติธรรม
5. ↑  ราชกิจจานุเบกษา, ส่งเครื่องราชอิสริยาภรณ์ไปพระราชทาน, เล่ม ๓๕ ตอนที่ ๐ ง หน้า ๒๖๓๗, ๒๕ พฤศจิกายน ๒๔๗๑
จิตรกรรมฝาผนังรูปฝรั่งภายในวัดตรีทศเทพวรวิหาร
นักท่องเที่ยวฝรั่งที่เกาะคอเขา จังหวัดพังงา
**ฝรั่ง** เป็นคำภาษาไทย ที่ใช้เรียกชาวต่างชาติที่เชื้อสายยุโรป หรือชาวผิวขาวโดยที่มิได้ระบุเชื้อชาติหรือสัญชาติ คำว่า *ฝรั่ง* นี้ ใช้กันเป็นภาษาปาก หรือภาษาลำลอง ถือเป็นคำที่มีความหมายกลาง ๆ แต่ในบางครั้ง ก็มีความหมายเชิงดูหมิ่นหรือแปลกแยกได้เช่นกัน ขึ้นอยู่กับรูปการณ์ ในสมัยโบราณ จะใช้เรียกกันเต็ม ๆ ว่า พวก *ฝรั่งตาน้ำข้าว* ซึ่งมีอารมณ์เชิงดูถูกของคนโบราณซ่อนอยู่ จนปัจจุบัน กร่อนลงเหลือเพียง *ฝรั่ง*

ศัพทมูลวิทยาและการใช้อื่น ๆ
---------------------------

โดยมากมักสันนิษฐานว่า *ฝรั่ง* กร่อนมาจากคำว่า *ฝรั่งเศส* ซึ่งทับศัพท์มาจากชื่อประเทศฝรั่งเศสในภาษาฝรั่งเศสว่า *ฟรองซ์* (France) แต่เชื่อว่าแท้ที่จริงแล้ว คำว่า *ฝรั่ง* น่าจะมาจากภาษาฮินดีคำว่า *ฟิรังกิ* (firangi; เทวนาครี: फिरंगी, "คนต่างชาติ") ซึ่งเป็นคำที่ใช้ดูถูกชาวตะวันตกในยุคที่จักรวรรดิอังกฤษปกครองอินเดีย หรือมาจากภาษาเปอร์เซียคำว่า *ฟารัง* หรือ *ฟารังกี* (farang; فرنگ หรือ farangī; فرنگی) ซึ่งหมายถึง ชาวแฟรงก์ หรือชาวยุโรป ซึ่งเป็นบรรพบุรุษของชาวฝรั่งเศสในปัจจุบัน และเป็นที่มาของชื่อประเทศฝรั่งเศสในภาษาอังกฤษว่า france 

นอกจากนี้แล้วคำว่า *ฝรั่ง* ยังเป็นคำที่ใช้เรียกต่อท้ายชื่อของสิ่งต่าง ๆ ที่มีที่มาจากต่างประเทศอีกด้วย เช่น หางนกยูงฝรั่ง, ผักชีฝรั่ง, มันฝรั่ง, หมากฝรั่ง เป็นต้น

อ้างอิง
-------

* ชมวิวทิวทัศน์ (2012-07-20). "คำว่า"ฝรั่ง"ที่หมายถึง ชาวตะวันตกผิวขาว มีที่มาจากไหน ? พร้อมคอมเม้นท์หลากหลาย". *โอเคเนชั่น*. สืบค้นเมื่อ 2017-12-09.
* ""ฝรั่ง" ชื่อนี้ได้แต่ใดมา". *ผู้จัดการออนไลน์*. 2005-08-17. สืบค้นเมื่อ 2017-12-09.[*ลิงก์เสีย*]

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ฝรั่ง**

| * ด
* ค
* ก
รายชื่อคำเรียกคนขาวในวัฒนธรรมที่ไม่ใช่ตะวันตก |
| --- |
| เอเชีย | 
* อังโม (ฮกเกี้ยน มาเลเซีย สิงคโปร์)
* บูเล (อินโดนีเซีย)
* ฝรั่ง (ไทย)
* Gadjo  (ยิปซี)
* ไกจิง (ญี่ปุ่น)
* Goy  (ยิว)
* Guizi (แมนดาริน)
* Gweilo (ภาษากวางตุ้ง)
* Laowai (แมนดาริน)
* มัตซัลเละฮ์ (มาเลเซีย)
* โตตก (อินโดนีเซีย)

 |
| ลาตินอเมริกา | 
* กาบาโช (สเปน)
* กริงโก (สเปน)

 |
| โอเชียเนีย | 
* เฮาเล (ฮาวาย)
* ปาเกฮา (มาวรี)
* ปาลางี (ซามัว)

 |
| แอฟริกา | 
* Mondele (Lingala)
* อึมซุงกู (สวาฮีลี)
* Oburoni (อะกัน)
* Oyibo (อิกโบ)
* Toubab (โวลอฟ)

 |
**หลวงพ่อปาน** (16 กรกฎาคม พ.ศ. 2418 — 26 กรกฎาคม พ.ศ. 2481) เป็นพระเกจิอาจารย์ชื่อดังแห่งจังหวัดพระนครศรีอยุธยา ท่านเป็นเจ้าอาวาสวัดบางนมโครูปที่ 3 ดำรงตำแหน่งเจ้าอาวาสวัดบางนมโคระหว่างปี พ.ศ. 2478 จนถึงปี พ.ศ. 2481

ประวัติ
-------

**พระครูวิหารกิจจานุการ** มีนามเดิมว่า **ปาน** เกิดเมื่อวันที่ 16 กรกฎาคม พ.ศ. 2418 ตรงกับรัชกาลของพระบาทสมเด็จพระจุลจอมเกล้าเจ้าอยู่หัว ณ บ้านตำบลบางนมโค อำเภอเสนา จังหวัดพระนครศรีอยุธยา เป็นบุตรของนายสะอาดและนางอิ่ม สุทธาวงศ์  ต่อมาในปี พ.ศ. 2439 ท่านได้อุปสมบทเป็นพระภิกษุ ณ พัทธสีมา วัดบางนมโค โดยมีหลวงพ่อสุ่น วัดบางปลาหมอ เป็นพระอุปัชฌาย์ พระอาจารย์จ้อย วัดบ้านแพน เป็นพระกรรมวาจาจารย์ พระอาจารย์อุ่ม วัดสุธาโภชน์ เป็นพระอนุสาวนาจารย์ ได้รับฉายาจากพระอุปัชฌาย์ว่า **โสนนฺโท** ต่อมาท่านได้ศึกษาและปฏิบัติธรรมอยู่กับหลวงพ่อสุ่นพอสมควรแล้ว จึงได้เดินทางไปศึกษาพระปริยัติธรรม ณ วัดสระเกศราชวรมหาวิหาร และวัดเจ้าเจ็ดใน เรียนแพทย์แผนโบราณจากวัดสังเวชฯ ศึกษาเพิ่มเติมกับหลวงพ่อเนียม และ หลวงพ่อโหน่ง อินฺทสุวณฺโณ อดีตเจ้าอาวาสวัดคลองมะดันเรียนวิชาสร้างพระเครื่องดินจากชีปะขาว เรียนการปลุกเสกพระเครื่องและเป่ายันต์เกราะเพชรจากอาจารย์แจง สวรรคโลก ได้รับพระคาถาปัจเจกโพธิสัตว์มาจากครูผึ้ง ชาวนครศรีธรรมราช

หลังจากนั้น ท่านจึงได้มาอยู่ที่วัดบางนมโค และในวันที่ 6 พฤศจิกายน พ.ศ. 2474 จึงได้รับพระราชทานสมณศักดิ์เป็นพระครูสัญญาบัตรที่ **พระครูวิหารกิจจานุการ**

กิจวัตรของท่านก็คือหลังจากท่านฉันภัตตาหารเพลแล้ว ท่านก็จะมาสงเคราะห์ชาวบ้าน ตลอดทั้งวัน และการทำน้ำมนต์เพื่อรักษาคนไข้ รวมทั้งผู้ที่ถูกกระทำคุณไสยด้วย 

หลวงพ่อปานมรณภาพเมื่อวันที่ 26 กรกฎาคม พ.ศ. 2481 ตรงกับรัชกาลของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รวมสิริอายุได้ 63 ปี พรรษา 42 เหลือแต่มรดกที่ล้ำค่า เช่น พระเครื่องดินเผา ผ้ายันต์เกราะเพชร ผ้ายันต์ชนิดต่าง ๆ และพระคาถาพระปัจเจกโพธิโปรดสัตว์ มอบให้แก่ศิษย์สืบไป ลูกศิษย์ของท่าน ที่สืบทอดวัดบางนมโคต่อจากท่านก็คือหลวงพ่อเล็ก เกสโร เจ้าอาวาสรูปที่ 4 ของวัดบางนมโค

ศิษยานุศิษย์สำคัญ
-----------------

* พระราชพรหมยาน (วีระ ถาวโร) เจ้าอาวาสวัดจันทาราม (ท่าซุง) จังหวัดอุทัยธานี

อ้างอิง
-------

* หนังสือรวมสุดยอดพระคณาจารย์ทั้งหมด 180 พระองค์

1. ↑  "หลวงพ่อปาน โสนันโท พระนครศรีอยุธยา". คลังข้อมูลเก่าเก็บจากแหล่งเดิมเมื่อ 2013-03-26. สืบค้นเมื่อ 2011-07-23.
2. ↑  ราชกิจจานุเบกษา, พระราชทานสัญญาบัตรสมณศักดิ์, หน้า 2929

แหล่งข้อมูลอื่น
---------------

* หลวงพ่อปาน-วัดบางนมโค เก็บถาวร 2012-01-14 ที่ เวย์แบ็กแมชชีน
* หลวงพ่อปาน-วัดบางนมโค-บูรพาจารย์หลวงพ่อฤๅษี-วัดท่าซุงเก็บถาวร 2013-01-17 ที่ เวย์แบ็กแมชชีน


| ก่อนหน้า |  | พระครูวิหารกิจจานุการ (ปาน โสนนฺโท) |  | ถัดไป |
| --- | --- | --- | --- | --- |
| **พระอธิการเย็น สุนทรวงษ์** |  | **เจ้าอาวาสวัดบางนมโค** (พ.ศ. 2478 — พ.ศ. 2481) |  | **หลวงพ่อเล็ก เกสโร** |
**นพดล พลเสน** เป็นนักการเมืองชาวไทย เคยได้รับเลือกตั้งเป็นสมาชิกสภาผู้แทนราษฎรจังหวัดอุทัยธานี 3 สมัย ในปี 2544, 2548 และ 2550 ปัจจุบันเป็นเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (พล.ต.อ.พัชรวาท วงษ์สุวรรณ)

ประวัติ
-------

นพดล พลเสน เกิดเมื่อวันที่ 13 กุมภาพันธ์ พ.ศ. 2505 จบการศึกษาประกาศนียบัตรวิชาชีพเทคนิค (ปวท.) จากโรงเรียนธนกิจพณิชยการ ปริญญาตรีสาขาวิชาการจัดการ จากคณะบริหารธุรกิจ มหาวิทยาลัยศรีปทุม ปริญญาโทสาขาบริหารรัฐกิจ จากคณะรัฐศาสตร์ มหาวิทยาลัยธรรมศาสตร์

โดยนายนพดล เคยถูกประแสง มงคลศิริ ร้องให้เพิกถอนประกาศนียบัตรวิชาชีพเทคนิคของโรงเรียนธนกิจพณิชยการ เมื่อปี 2548

การทำงาน
--------

นพดล พลเสน เริ่มทำงานการเมืองกับพรรคชาติไทย และได้รับเลือกตั้งเป็นสมาชิกสภาผู้แทนราษฎรจังหวัดอุทัยธานีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 และได้รับตำแหน่งเป็นประธานคณะกรรมาธิการการทรัพยากรธรรมชาติและสิ่งแวดล้อม สภาผู้แทนราษฎร

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครและได้รับเลือกตั้งเป็น ส.ส.สมัยที่ 3 ต่อมาศาลรัฐธรรมนูญมีมติเป็นเอกฉันท์ 8 ต่อ 1 สั่งยุบพรรคชาติไทย ในความผิดตามมาตรา 237 วรรค 2 และมาตรา 68 ตามกฎหมายรัฐธรรมนูญ และตัดสิทธิ์กรรมการบริหารพรรค นายนพดลในฐานะรองเลขาธิการพรรคชาติไทย จึงถูกตัดสิทธิ์ทางการเมือง 5 ปี

ปี 2562 เขากลับมามีบทบาททางการเมืองอีกครั้ง เมื่อได้รับแต่งตั้งเป็นกรรมการผู้ช่วยรัฐมนตรีประจำกระทรวงทรัพยากรธรรมชาติและสิ่งแวดล้อม (วราวุธ ศิลปอาชา) สังกัดพรรคชาติไทยพัฒนา และต่อมาเป็นกรรมการผู้ช่วยรัฐมนตรีประจำพลเอก ประวิตร วงษ์สุวรรณ และในปี 2566 เป็นเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (พล.ต.อ.พัชรวาท วงษ์สุวรรณ) ในสังกัดพรรคพลังประชารัฐ และเขายังเป็นกรรมการยุทธศาสตร์พรรคพลังประชารัฐอีกด้วย

เครื่องราชอิสริยาภรณ์
---------------------

* พ.ศ. 2564 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  การเพิกถอนประกาศนียบัตรวิชาชีพเทคนิคที่ไม่ชอบด้วยกฎหมาย
2. ↑  ผู้จัดการออนไลน์, ศาล รธน.มติเอกฉันท์! สั่งยุบ "พปช." ตัดสิทธิ กก.บห.5 ปี - "ชายอำมหิต" หลุดเก้าอี้ เก็บถาวร 2011-08-13 ที่ เวย์แบ็กแมชชีน, เข้าถึงข้อมูลวันที่ 2 ธันวาคม พ.ศ. 2551
3. ↑  "วราวธ" นำทีมเร่งแก้ไขปัญหาความเดือดร้อนของพี่น้องประชาชน
4. ↑  อดีตหน.คมช.ซบ 'ชาติไทยพัฒนา' ตระกูล 'สะสมทรัพย์' เปิดตัวร่วมด้วย
5. ↑  เปิดชื่อ "บิ๊กป้อม" ตั้ง 23 คณะกรรมการยุทธศาสตร์ พปชร.ชุดใหม่
**แดเนียล โจนาธาน สตีเวนส์** (อังกฤษ: Daniel Jonathan Stevens; เกิด 10 ตุลาคม ค.ศ. 1982) เป็นนักแสดงชาวอังกฤษ He first drew international attention for his role as Matthew Crawley in the ITV acclaimed period drama series *Downton Abbey* (2010–2012). He also starred as David in the thriller film *The Guest* (2014), Sir Lancelot in the adventure film *Night at the Museum: Secret of the Tomb* (2014), The Beast/Prince in Disney's live action adaptation of *Beauty and the Beast* (2017), Lorin Willis in the biographical legal drama *Marshall* (2017), Charles Dickens in the biographical drama *The Man Who Invented Christmas* (2017) and Russian Eurovision singer Alexander Lemtov in *Eurovision Song Contest: The Story of Fire Saga* (2020). From 2017 to 2019, he starred as David Haller in the FX series *Legion*. In 2018, he starred in the Netflix horror-thriller *Apostle*, and since 2023, he has starred as Korvo Opposites in the animated series *Solar Opposites*.

อ้างอิง
-------

* แดน สตีเว่นส รับบทอสูรในหนัง Beauty And The Beast เก็บถาวร 2017-05-15 ที่ เวย์แบ็กแมชชีน
* ฉีกร่างอสูร แดน สตีเว่นส์ จาก Beauty and The Beast 2017

1. ↑  "Dan Stevens @ Talented British Actors". คลังข้อมูลเก่าเก็บจากแหล่งเดิมเมื่อ 22 May 2009.
ภาพวาดผานกู่
**ผานกู่** (จีนตัวย่อ: 盘古; จีนตัวเต็ม: 盤古; พินอิน: **Pángǔ**; หมายถึง "แผ่นโลกโบราณ") คือสิ่งมีชีวิตชนิดแรกสุดของโลก เป็นผู้สร้างทุกสิ่งทุกอย่าง ตามความเชื่อเรื่องการสร้างโลกของจีน

ตำนานผานกู่
-----------

เมื่อแรกเริ่มไม่มีสิ่งใดในจักรวาลเลยนอกจากความสับสนวุ่นวาย ต่อมาความวุ่นวายนั้นรวมตัวกันเข้าเป็นไข่จักรวาลใบหนึ่งเป็นเวลา 18,000 ปี ภายในนั้นคือหยินและหยางที่สมบูรณ์แบบและสมดุล ผานกู่ถือกำเนิดในไข่ใบนั้น คำพรรณนาถึงผานกู่มักว่าเป็นยักษ์มีขนดก มีเขาอยู่บนศีรษะ ร่างคลุมไปด้วยขน ผานกู่เริ่มต้นสร้างโลกโดยแยกหยินและหยางออกโดยการจามด้วยขวานยักษ์ของเขา หยินกลายเป็นโลก และหยางกลายเป็นท้องฟ้า เพื่อให้ทั้งสองแยกกันตลอดไป ผานกู่จึงยืนขวางระหว่างทั้งสองส่วนไว้แล้วดันท้องฟ้าขึ้นไป ขั้นตอนนี้ใช้เวลา 18,000 ปี แต่ละวันท้องฟ้าสูงขึ้น 10 เชียะ (3 เมตร) และโลกก็กว้างขึ้น 10 เชียะ ผานกู่ก็สูงขึ้น 10 เชียะ เรื่องเล่าบางแห่งบอกว่าในระหว่างการสร้างโลกนี้มีสัตว์ใหญ่ 4 ชนิดมาช่วย คือ เต่า, กิเลน, หงส์ และมังกร

หลังผ่านไป 18,000 ปี ผานกู่เหน็ดเหนื่อยมาก จึงล้มลงขาดใจตาย ลมหายใจกลายเป็นสายลม เสียงกลายเป็นสายฟ้า ตาซ้ายเป็นดวงอาทิตย์ ตาขวาเป็นดวงจันทร์ ร่างกายกลายเป็นเทือกเขาและที่ราบสูงส่วนใหญ่ของโลก เลือดกลายเป็นแม่น้ำ กล้ามเนื้อเป็นผืนดินอันอุดมสมบูรณ์ หนวดเคราเป็นดวงดาวและทางช้างเผือก ขนเป็นพุ่มไม้และป่าไม้ กระดูกเป็นแร่ธาตุมีค่า ไขกระดูกเป็นเพชร เหงื่อกลายเป็นฝน และเหลือบไรบนขนตามร่างกายกายไปเป็นปลาและสัตว์ต่าง ๆ บนแผ่นดิน ทุกสิ่งของผานกู่ได้กลายเป็นสิ่งต่าง ๆ บนโลกหมด จากนั้น เมื่อผ่านไปเนิ่นนาน เทพธิดาหนี่ว์วา แห่งดวงจันทร์ได้ลงเยี่ยมชมโลก นางได้เอาดินโคลนมาปั้นเป็นรูปมนุษย์ มนุษย์เหล่านี้ฉลาดหลักแหลมเพราะถูกประดิษฐ์ขึ้นทีละคน แต่ต่อมาหนี่ว์วาเหน็ดเหนื่อยในการสร้างทีละคน นางจึงเอาเชือกมาจุ่มน้ำโคลนและสะบัดออกไป โคลนเหล่านี้กลายเป็นมนุษย์อีกกลุ่มหนึ่งซึ่งไม่ฉลาดเหมือนกลุ่มแรก 

นักเขียนคนแรกที่บันทึกปกรณัมผานกู่คือ สวีเจิ่ง (徐整) ในระหว่างยุคสามก๊ก

ดูเพิ่ม
-------

* ความเชื่อเรื่องการสร้างโลกของจีน


วิกิมีเดียคอมมอนส์มีสื่อที่เกี่ยวข้องกับ **ผานกู่**

อ้างอิง
-------

1. ↑  หนังสือ สนุกกับเทศกาลเฉลิมฉลอง แปลและเรียบเรียงโดย แสงจินดา กันยาทิพย์, (พ.ศ. 2541) สำนักพิมพ์ดอกหญ้า ISBN 974-604-217-3
วิดีโอเกมแนวสับและเฉือน ค.ศ. 2006

***ไดนาสตีวอร์ริเออส์ วอลยุม 2*** (อังกฤษ: *Dynasty Warriors Vol. 2*) หรือ ***ชิงซังโงกูมูโซเซคันด์เอโวลูชัน*** (ญี่ปุ่น: 真・三國無双 2nd Evolution) ในประเทศญี่ปุ่น เป็นวิดีโอเกมแนวสับและเฉือน ซึ่งเป็นส่วนหนึ่งของซีรีส์*ไดนาสตีวอร์ริเออส์*ที่ได้รับความนิยมอย่างแพร่หลาย เกมดังกล่าวพัฒนาโดยบริษัทโอเมกาฟอร์ซ และเผยแพร่โดยบริษัทโคอิ ซึ่งวางจำหน่ายเฉพาะระบบเพลย์สเตชัน พอร์เทเบิล

รูปแบบการเล่น
-------------

เหมือนกับเกม*ไดนาสตีวอร์ริเออส์*อื่น ๆ ตัวละครและโมเดลของเกมทั้งหมดมาจาก*ไดนาสตีวอร์ริเออส์ 5* แต่มีคุณสมบัติใหม่และบางส่วนจาก*ไดนาสตีวอร์ริเออส์ (เพลย์สเตชัน พอร์เทเบิล)* รวมถึงการต่อสู้แบบหลายผู้เล่นสูงสุด 4 คน และความสามารถในการแลกเปลี่ยนนายทหารแบบไร้สายกับผู้เล่นอื่น นอกจากนี้ ภาค*วอลยุม 2* ได้แก้ไขปัญหาหน้าจอแสดงผลระหว่างเล่นเกมที่พบในภาคดั้งเดิมของ*ไดนาสตีวอร์ริเออส์* สำหรับเพลย์สเตชัน พอร์เทเบิล

เช่นเดียวกับเกม*ไดนาสตีวอร์ริเออส์* ของเพลย์สเตชัน พอร์เทเบิล ภาคก่อนหน้า ซึ่งมีตัวละครที่เป็นเอกลักษณ์จากซีรีส์*ซามูไรวอร์ริเออส์*ในฐานะผู้คุ้มกันพิเศษ โดยในเกมนี้ ตัวละครและรูปร่างของพวกเขานำมาจาก*ซามูไรวอร์ริเออส์ 2*

เกมนี้ไม่เหมือนการทำซ้ำเครื่องเล่นของซีรีส์*ไดนาสตีวอร์ริเออส์* ซึ่งแผนที่แบ่งออกเป็นระบบกริด แต่ละตารางมีกองทหารของศัตรูที่จะล่าถอยหากแถบขวัญกำลังใจของพวกเขามาถึง 0 ซึ่งบางครั้งจำเป็นต้องเอาชนะข้าศึกก่อนที่ข้าศึกจะล่าถอย

แต่ละด่านมักจะมีเงื่อนไขการชนะสองเงื่อนไข ซึ่งแต่ละเงื่อนไขจะนำไปสู่ด่านการปะทะอื่นที่เป็นไปได้ ด้วยวิธีนี้ เรื่องราวอาจแตกต่างกันมากในแต่ละครั้งที่เล่น

ผู้เล่นจะได้รับบรรดานายทหารพิเศษหลังจากเสร็จสิ้นแต่ละแผนที่ และสามารถรับนายทหารได้มากขึ้นจากการสำเร็จโหมดมูโซของตัวละครบางตัว โดยรับ 100 เปอร์เซ็นต์ในแต่ละด่าน เมื่อผู้เล่นปลดล็อกบรรดานายทหารที่มากขึ้นเรื่อย ๆ ผู้เล่นก็จะมีตัวละครให้เลือกจำนวนมากในฐานะผู้ใต้บังคับบัญชา โดยมีทั้งข้อดีและค่าใช้จ่ายจำนวนมาก ผู้เล่นสามารถมีนายทหารได้ระหว่าง 1 ถึง 4 นายในการรบในเวลาเดียวกันเท่านั้น โดยขึ้นอยู่กับชั้นของนายทหาร ผู้เล่นจะได้รับคะแนนบัญชาการนายทหารมากขึ้นหลังจากแต่ละเลเวลอัป

อ้างอิง
-------

1. ↑  "KOEI Press Release-Romance of the Three Kingdoms XI Announced for North America-Gitaroo Man Lives!-Gitaroo Man Lives!". *web.archive.org*. 2006-12-06. คลังข้อมูลเก่าเก็บจากแหล่งเดิมเมื่อ 2006-12-06. สืบค้นเมื่อ 2023-03-21.`{{cite web}}`: CS1 maint: bot: original URL status unknown (ลิงก์)
2. ↑  Schachter, Tammy; Hatton, Amanda; Sikat, Jarik R. "EA Signs North American Distribution Agreement with Koei Corporation for Upcoming Tactical Action Game Samurai Warriors เก็บถาวร ธันวาคม 16, 2007 ที่ archive.today ." *Electronic Arts,* 24 February 2004. Retrieved 3 December 2007.

แหล่งข้อมูลอื่น
---------------

* Official website (ในภาษาอังกฤษ)
* *ไดนาสตีวอร์ริเออส์ วอลยุม 2* ที่ MobyGames
**เฟียต บีอาร์.20 Cicogna**(อังกฤษ: Fiat BR.20)อิตาลี: Stork"นกกระสา"เป็นเครื่องบินทิ้งระเบิดขนาดกลาง(Medium bomber)สองเครื่องยนต์ของอิตาลีในช่วงระหว่างสงครามโลกครั้งที่สอง พัฒนาและผลิตโดยริษัทเฟียต และถือได้ว่าเป็นเครื่องบินทิ้งระเบิดรุ่นแรกของอิตาลีที่ทำจากโลหะทั้งหมด ซึ่งในเวลานั้นบีอาร์.20 ได้รับการยกย่องว่าเป็นหนึ่งในเครื่องบินทิ้งระเบิดขนาดกลางที่ทันสมัยที่สุดในโลก

  

BR.20 มีต้นกำเนิดมาจากความต้องการของRegia Aeronautica (กองทัพอากาศอิตาลี) ในช่วงปี 1934 สำหรับเครื่องบินทิ้งระเบิดขนาดกลางรุ่นใหม่ที่มีความเร็วที่สูง ระยะบินไกลและอัตราการบรรทุกที่เยอะขึ้น ความน่าเชื่อถือและลักษณะการบินที่ดีขึ้น ในบรรดาบริษัทที่ได้รับเลือกในการผลิตคือ Fiat ซึ่งเสร็จสิ้นการออกแบบในปี 1935 ในวันที่ 10 กุมภาพันธ์ 1936 ต้นแบบลำแรก (หมายเลขเครื่อง M.M.274) ได้ทำการบินครั้งแรก การทดสอบการบินดำเนินไปอย่างรวดเร็ว ระหว่างกันยายน 1936 ก่อนจะส่งมอบให้แก่ Regia Aeronautica (กองทัพอากาศอิตาลี)

คุณลักษณะ (เฟียต บีอาร์.20เอ็ม)
-------------------------------

บีอาร์.20
* **ผู้สร้าง**: เฟียต (ประเทศอิตาลี)
* **ประเภท**: เครื่องบินทิ้งระเบิด
* **เครื่องยนต์**: 2 × Fiat A.80 R.C.41
* **กางปีก**: 21.56 เมตร
* **ยาว**: 16.68 เมตร
* **สูง**: 4.75 เมตร
* **พื้นที่ปีก**: 74 ตารางเมตร
* **น้ำหนักเปล่า**: 6,500 กิโลกรัม
* **น้ำหนักวิ่งขึ้นสูงสุด**: 10,100 กิโลกรัม
* **อัตราเร็วสูงสุด**: 440 กิโลเมตร/ชั่วโมง
* **รัศมีทำการรบ**: 2,750 กิโลเมตร
* **อาวุธ**: ปืนกลป้องกัน Breda-SAFAT ขนาด 12.7 มม. 3 กระบอก
	+ ระเบิดขนาด 1,600 กก.

ประจำการ
--------

 สาธารณรัฐจีน
 อิตาลี
 สาธารณรัฐสังคมอิตาลี
 ญี่ปุ่น
 สเปน
 ราชอาณาจักรฮังการี
 รัฐเอกราชโครเอเชีย
 เวเนซุเอลา

อ้างอิง
-------

1. ↑
2. ↑

แหล่งข้อมูลอื่น
---------------

* A Spanish Civil War photo showing an early model BR.20
* BR.20 on Avions legendaires (ฝรั่งเศส)
* Comando Supremo on BR.20
ภาพจากจินตนาการของศิลปินแสดงซีโลไฟซิส และ *เพไทโนซอรัส* ในสภาพแวดล้อมของมัน
***เพไทโนซอรัส*** (อังกฤษ: Peteinosaurus (/pɛˌtaɪnəˈsɔːrəs/ มีความหมายว่า"กิ้งก่ามีปีก") เป็นสกุลหนึ่งของเทอโรซอร์ มันอยู่ในยุคไทรแอสซิก ในช่วง Norian ตอนปลาย (ประมาณ 221 ถึง 210 ล้านปีก่อน)

รายละเอียด
----------

*เพไทโนซอรัส* เป็นเทอโรซอร์ที่เล็กที่สุด เพไทโนซอรัส มี ขนาดปีกประมาณ 60 ซm (24 in) และมีน้ำหนักก็น้อยกว่านกเดินดงสีดำ

การค้นพบ
--------

ฟอสซิลใน Museo civico di scienze naturali di Bergamo
เหมือนกับเทอโรซอร์ *เพไทโนซอรัส*มีกระดูกที่แข็งแรงแต่น้ำหนักเบามาก ห้านิ้วเท้าของเพไทโนซอรัสยาวมาก อย่างที่เห็นกับตัวอย่างของซอร์เดส[]

ชื่อสกุลถูกตั้งชื่อโดยบรรพชีวินวิทยาชาวเยอรมัน Rupert Wild ในปี ค.ศ.1978  เป็นชื่อสายพันธ์ุคือ *Peteinosaurus zambellii* ชื่อตั้งมาจากภาษากรีก *peteinos* ว่า"มีปีก"และ *sauros* ว่า"กิ้งก่า" ส่วน *zambellii* เป็นการให้เกียรติ Rocco Zambelli ผู้ดูแลพิพิธภัณฑ์แบร์กาโม

ดูเพิ่มเติม
-----------

* รายชื่อเทอโรซอร์

อ้างอิง
-------

1. ↑  Creisler, B. (2003). "Pterosauria Translation and Pronunciation Guide" เก็บถาวร 2011-10-13 ที่ เวย์แบ็กแมชชีน, Dinosauria On-Line.
2. ↑  Haines, T.; Chambers, P. (2007). *The Complete Guide to Prehistoric Life*. Italy: Firefly Books Ltd. pp. 72–73. ISBN 1-55407-181-X.
3. ↑  "Peteinosaurus." In: Cranfield, I. (ed.) (2000). *The Illustrated Directory of Dinosaurs and Other Prehistoric Creatures*. London: Salamander Books, Ltd. Pp. 282-283. ISBN 1-84065-241-1.
4. ↑  Wild, R. (1978). "Die Flugsaurier (Reptilia, Pterosauria) aus der Oberen Trias von Cene bei Bergamo, Italien", Bolletino della Societa Paleontologica Italiana, 17 (2): 176-256.
**จัตุรัสซุคบาทาร์** (มองโกเลีย: Сүхбаатарын талбай, *Sükhbaataryn talbai*) เป็นจัตุรัสสาธารณะกลางในอูลานบาตาร์ เมืองหลวงของประเทศมองโกเลีย ตั้งชื่อตามวีรบุรุษการปฏิวัติมองโกเลีย ดัมดิน ซุคบาทาร์ หลังเสียชีวิตในปี 1923 ต่อมาได้มีการเปลี่ยนชื่อเป็นจัตุรัสชิงกิส (มองโกเลีย: Чингисийн талбай, *Chinggisiin Talbai*) ในปี 2013 เพื่อเชิดชูเกียรติแด่ชิงกิสข่านซึ่งถือกันว่าเป็นผู้สถาปนาดินแดนมองโกเลีย but the original name was restored in 2016. ที่ตรงกลางของจัตุรัสเป็นรูปปั้นของดัมดิน ซุคบาทาร์ ขี่ม้า และยังสีแถวรูปปั้นรูปชิงกิสข่าน, โอเกเดย์ข่าน และ กุบไลข่าน ทางฝั่งเหนือของจัตุรัสซึ่งหันหน้าออกสู่วังรัฐสภา

อาคาร
-----

ก่อนหน้าปี 2005 อนุสรณ์ศพซุคบาทาร์ซึ่งเป็นที่ไว้ศพของ ดัมดิน ซุคบาทาร์ และ คอร์โลกีน ชอยบัลซัง เคยตั้งอยู่บนจัตุรัส ฝั่งด้านหน้าต่อวังรัฐสภาซึ่งอยู่ทางเหนือของจัตุรัส ก่อนที่ต่อมาจะถูกรื้อถอนในปี 2005 ทางตะวันตกของจัตุรัสเป็นที่ตั้งของสำนักงานใหญ่ธนาคารอูลานบาตาร์ (Ulaanbaatar Bank), อาคารที่ทำการสำนักงานบริหารนครอูลานบาตาร์ (Ulaanbaatar City Administration building) ซึ่งคนท้องถิ่นมักเรียกส่า "เดอะเดธสตาร์" (the Death Star) จากลักษณะภายนอกอาคารที่ดูมืดทะมึน, อาคารที่ทำการของธนาคารกอลอมต์, อาคารตลาดหุ้นมองโกเลีย (เดิมเป็นโรงภาพยนตร์เอลเดฟ-ออชีร์; Eldev-Ochir Cinema: 1946–1948), อาคารบริษัทมองโกเลียนเทเลคอม (Mongolian Telecommunications Building) และไปรษณีย์กลาง (Central Post Office) ฝั่งจะวันออกของจัตุรัสประกอบด้วยอาคารกลางวังวัฒนธรรม อาคารแสดงบัลเลต์และโรงอุปรากรแห่งรัฐ (State Ballet and Opera House) ซึ่งสร้างขึ้นในระหว่างปี 1946 ถึง 1948 และอาคารเซนทรอลเทาเวอส์ซึ่งเป็นตึกระฟ้ากระจก สร้างแล้วเสร็จเมื่อปี 2008 ตรงมุมตะวันออกเฉียงเหนือของจัตุรัสเป็นอดีตสำนักงานของสำนักพิมพ์แห่งรัฐ อาคารมีลักษณะสูงสองชั้น มีสีขาว เป็นผลง่นออกแบบโดยสถาปนิกชาวเยอรมัน คาเวิล มาแฮร์ (Kavel Maher) ในทศวรรษ 1920s ปัจจุบันเปิดทำการเป็นห้างสรรพสินค้าเดอะกัลเลอเรีย อูลานบาตาร์ (the Galleria Ulaanbaatar Shopping Mall) ซึ่งเปิดให้บริการในปี 2018 ส่วนทางใต้ของจัตุรัสเป็นอดีตอาคารสโมสรเลนิน (Lenin Club building, สร้างปี 1929) ติดกันกับตึกระฟ้ารูปเรือใบ บลูสกายเทาเวอร์

อ้างอิง
-------

1. ↑  English News. MN. "Sukhbaatar Square to be renamed after Chinggis Khaan". สืบค้นเมื่อ 16 January 2015.
2. ↑  "Chinggis Square to become Sukhbaatar Square in Mongolia | THEAsiaN". สืบค้นเมื่อ 2019-08-19.
3. ↑  Sanders, Alan J. K. (2017-08-25). *Historical Dictionary of Mongolia* (ภาษาอังกฤษ). Rowman & Littlefield. pp. Liii. ISBN 9781538102275.
4. ↑  Diener, Alexander C.; Hagen, Joshua (2018-09-18). *The City as Power: Urban Space, Place, and National Identity* (ภาษาอังกฤษ). Rowman & Littlefield. p. 60. ISBN 9781538118276.
5. ↑  Aldrich, M. A. (2018-03-02). *Ulaanbaatar beyond Water and Grass: A Guide to the Capital of Mongolia* (ภาษาอังกฤษ). Hong Kong University Press. p. 109. ISBN 9789888208678.
6. ↑  "'Galleria Ulaanbaatar' to open this summer - News.MN". *News.MN - The source of news* (ภาษาอังกฤษ). 2018-06-12. สืบค้นเมื่อ 2019-08-20.
7. ↑  *The Report: Mongolia 2014* (ภาษาอังกฤษ). Oxford Business Group. 2014-05-23. ISBN 9781910068045.
**แซนด์วิชสมองทอด** (อังกฤษ: fried brain sandwich) เป็นแซนด์วิชที่ประกอบด้วยขนมปังแผ่นประกบไส้สมองลูกวัวทอด

แซนด์วิชขนมปังขาวไส้สมองทอดกลายมาเป็นอาหารที่แพร่หลายไปทั่วเซนต์หลุยส์ รัฐมิสซูรี หลังการเติบโตของคอกปศุสัตว์ชั่วคราว (stockyard) ในปลายคริสต์ทศวรรษ 1880 แต่ในปัจจุบัน ความต้องการได้ลดลงไปมากและมีเพียงภัตตาคารไม่กี่แห่งที่ยังเสิร์ฟแซนด์วิชนี้อยู่ กระนั้น แซนด์วิชนี้ยังคงเป็นที่นิยมในแถบลุ่มแม่น้ำโอไฮโอซึ่งเสิร์ฟในรูปสมองชุบแป้งทอดอย่างหนากับขนมปังแฮมเบอร์เกอร์ ในเมืองเอวันส์วิลล์ รัฐอินดีแอนา แซนด์วิชสมองทอดยังคงเสิร์ฟตามร้านแนว "มัมแอนด์พ็อป" และเป็นหนึ่งในจานโปรดของร้าน

เนื่องจากสมองวัวที่อายุน้อยกว่า 30 เดือนจากโรงฆ่าสัตว์ถูกสั่งห้ามมิให้จำหน่ายเพื่อการบริโภคของมนุษย์ในสหรัฐ ร้านอาหารบางร้านจึงเลือกเปลี่ยนมาใช้สมองหมูแทนสมองวัว เนื่องมาจากความกังวลต่อการระบาดของโรคสมองฟองน้ำจากวัวหรือที่นิยมเรียกว่า "โรควัวบ้า" กระนั้น ด้วยลักษณะของสมองหมูที่เล็กกว่าสมองวัว ปริมาณที่ต้องนำมาใช้ทำไส้แซนด์วิชจึงเพิ่มขึ้น

ดูเพิ่ม
-------

* ไข่กับสมอง
* อาหารจานโอชะ
* รายชื่ออาหารท้องถิ่นในสหรัฐ
* รายชื่อแซนด์วิช

อ้างอิง
-------

1. 1 2  Brown, Alton (August 5, 2006). *I Smell Pork*. *Feasting on Asphalt*. Food Network. สืบค้นเมื่อ September 3, 2015.
2. 1 2  Hefling, Kimberly (2004). "Brain sandwiches served, mad cow or no". *NBCnews.com*. สืบค้นเมื่อ September 3, 2015.
**ฟีฟ่าซีรีส์**(อังกฤษ: FIFA Series เดิมรู้จักกันในชื่อ **FIFA World Series**) เป็นการแข่งขันฟุตบอลที่ได้เชิญทีมมาแข่งขันกันจัดขึ้นทุก ๆ สองปี ซึ่งส่งเสริมโดยฟีฟ่า โดยเป็นการแข่งขันนัดกระชับมิตรระหว่างทีมชาติจากสมาพันธ์ต่าง ๆ ซึ่งจะจัดขึ้นในเดือนมีนาคมของทุกปีที่เป็นเลขคู่ และการแข่งขันครั้งแรกจะจัดขึ้นในเดือนมีนาคม ค.ศ. 2024

การแข่งขันเป็นการรวบรวมทีมชาติชายจากสมาพันธ์สมาชิกฟีฟ่าทั้งหกแห่งในรูปแบบมินิทัวร์นาเมนต์ โดยแต่ละกลุ่มประกอบด้วยสี่ทีมและจัดขึ้นที่สนามกลางในช่วงเดือนมีนาคมของทุกปีที่เป็นปีเลขคู่ ฟีฟ่าให้การสนับสนุนทางการเงินแก่ทีมชาติที่เข้าร่วมและยังรับผิดชอบในการจัดการแข่งขันร่วมกับสมาคมสมาชิกที่เป็นเจ้าภาพ

อ้างอิง
-------

1. ↑  "FIFA World Cup 2022™ praised for its "unique cohesive power"" (ภาษาสเปน). FIFA. 16 December 2022.
2. ↑  "Qué es la FIFA Series, la competencia que contará con amistosos exóticos entre selecciones" [What is the FIFA Series, the competition that will feature exotic friendlies between national teams?] (ภาษาสเปน). Olé. 17 February 2024.
3. ↑  "2023-2027: FIFA President lays out objectives for the future" (ภาษาสเปน). FIFA. 16 March 2023.

แหล่งข้อมูลอื่น
---------------
**"โลกที่ไม่มีเธอ"** เป็นซิงเกิลเพลงของ PORTRAIT ผู้ประพันธ์คำร้อง คือ PORTRAIT และอนันต์ ดาบเพ็ชรธิกรณ์ -ทำนองและผู้เรียบเรียง คือ PORTRAIT ,คชภัค ผลธนโชติ และอนันต์ ดาบเพ็ชรธิกรณ์ เพลงนี้ออกจำหน่ายในวันที่ 21 กันยายน พ.ศ. 2560 ในสังกัดค่ายบ็อกซ์มิวสิก ในมิวสิกมูฟ

เนื้อหาของเพลงนี้เป็นเรื่องราวของคนที่สูญเสีย ในยามที่ต้องเผชิญกับการจากลา หรือจากไปของคนที่เคยอยู่ข้างกัน มันเหมือนถูกผลักให้ไปอยู่ในอีกโลกหนึ่ง เป็นโลกที่เราไม่รู้จัก ไม่เข้าใจ เต็มไปด้วยความมืดมน เป็นโลกแห่งความเหงาและว่างเปล่า "โลกที่ไม่มีเธอ "

มิวสิควีดิโอเพลงนี้มี เบลล์-เขมิศรา พลเดช กับ สกาย-วงศ์รวี นทีธร สองนักแสดงวัยรุ่นที่โด่งดังจากซีรีส์สุดฮิต Hormones วัยว้าวุ่น มาถ่ายทอดมิวสิควีดิโอของบทเพลง โดยเบลรับบทเป็นหญิงสาวที่ต้องเผชิญกับช่วงเวลาแห่งความว่างเปล่าจากการเลิกลากับคนรัก ความทรงจำที่มีเป็นเหมือนหนามทิ่มแทงให้ยิ่งรับรู้ว่าช่วงเวลาที่กำลังดำรงอยู่นี้มันแสนเงียบเหงาและปวดร้าวเพียงใด เธอไม่รู้ว่าจะได้พบกับชายคนรักอีกไหม จนกระทั่งวินาทีที่ได้พบกันอีกครั้งมันเหมือนโลกหยุดหมุน ความรู้สึกทั้งหลายพรั่งพรูออกมาแต่สุดท้ายก็ทำได้แค่เพียงต้องยอมรับความจริง

ชาร์ต
-----

| ชาร์ต (พ.ศ. 2560) | อันดับสูงสุด |
| --- | --- |
| ไอทูนส์สโตร์ไทยแลนด์ ท็อปชาร์ต | 1 |
| ฟังใจ +10 เรียล-ไทม์ ชาร์ต | 5 |
| จูกซ์ท็อป 100 ชาร์ต | 5 |
| จูกซ์ท็อป 50 ไทยอินดี้ ชาร์ต | 1 |
|

อ้างอิง
-------

1. ↑  โลกแห่งความเหงาและว่างเปล่า "โลกที่ไม่มีเธอ" ซิงเกิลใหม่ล่าสุดจาก Portrait
2. ↑  MusicLibrary 30 กันยายน · Top 20 iTunes Chart Thailand (#เพลงไทย) #MusicLibrary
3. ↑  "[CHART] JOOX TOP 100 CHART (ไทย-สากล) ประจำวันที่ 9 ตุลาคม 2560". คลังข้อมูลเก่าเก็บจากแหล่งเดิมเมื่อ 2017-11-12. สืบค้นเมื่อ 2017-11-07.
4. ↑  #โลกที่ไม่มีเธอ อันดับ 1 บน Top 50 Indie และอันดับ 5 บน Joox Top 100 ขอบคุณทุกความเสียใจที่พาเรามาอยู่โลกใบเดียวกัน[*ลิงก์เสีย*]
วิกิมีเดียคอมมอนส์มีสื่อที่เกี่ยวข้องกับ **ปราสาทซุมปุ**

**ปราสาทซุมปุ** (ญี่ปุ่น: 駿府城; โรมาจิ: *Sunpu-jō*) ปราสาทญี่ปุ่น ในนครชิซูโอกะ จังหวัดชิซูโอกะ ของญี่ปุ่นซึ่งในบางครั้งก็เรียก **ปราสาทฟูจู** (ญี่ปุ่น: 府中城; โรมาจิ: *Fuchū-jō*) หรือ **ปราสาทชิซูโอกะ** (ญี่ปุ่น: 静岡城; โรมาจิ: *Shizuoka-jō*) 

ปราสาทซุมปุถูกสร้างขึ้นเมื่อ ค.ศ. 1589 ตามดำริของโทกูงาวะ อิเอยาซุ บนที่ดินที่เคยเป็นที่พำนักของตระกูลอิมางาวะ ซึ่งเป็นตระกูลที่เคยปกครองแคว้นซูรูงะ และอิเอยาซุสมัยยังเป็นมัตสึไดระ โมโตยาซุ ได้เคยมาเป็นตัวประกันที่แคว้นแห่งนี้ขณะอายุเพียง 6 ปี

ภายหลังจากยุทธการที่เซกิงาฮาระเมื่อ ค.ศ. 1600 อิเอยาซุได้รับการแต่งตั้งให้เป็นโชกุนเขาจึงให้ปรับปรุงต่อเติมปราสาทซุมปุเพื่อใช้เป็นที่พำนักหลังจากสละตำแหน่งโชกุนให้กับโทกูงาวะ ฮิเดตาดะ ผู้เป็นบุตรชายโดยปรับปรุงแล้วเสร็จเมื่อ ค.ศ. 1605 จากนั้นจึงได้มีการปรับปรุงต่อเติมปราสาทซุมปุอีก 2 ครั้งคือ ค.ศ. 1610 และ ค.ศ. 1635 

กระทั่ง ค.ศ. 1868 โทกูงาวะ โยชิโนบุ โชกุนคนสุดท้ายของญี่ปุ่นได้ย้ายมาพำนักที่ปราสาทแห่งนี้หลังจากสละตำแหน่งโชกุน

อ้างอิง
-------
พิกัดภูมิศาสตร์: 40°0′N 55°0′E﻿ / ﻿40.000°N 55.000°E﻿ / 40.000; 55.000



**จังหวัดบัลกัน** ( เติร์กเมน: Balkan welaýaty, Балкан велаяты ) เป็นจังหวัดของประเทศประเทศเติร์กเมนิสถานที่อยู่ตะวันตกสุดของประเทศ ทางทิศเหนือติดกับประเทศคาซัคสถานและอุซเบกิสถาน ทางตะวันออกติดกับจังหวัด 2 จังหวัดในเติร์กเมนิสถาน ทางทิศใต้ติดกับประเทศอิหร่าน และทางทิศตะวันตกติดกับทะเลแคสเปียน เมืองหลวงคือบัลกานาบัต เดิมชื่อเนบิตดัก อาณาเขตของจังหวัดนี้เหมือนกับอาราเขตของอดีต*แคว้นครัสโนวอดสค์* ซึ่งเป็นแคว้นหนึ่งในยุคโซเวียตของสาธารณรัฐสังคมนิยมโซเวียตเติร์กเมนิสถาน แคว้นนี้ถูกสลายตัวและถูกบูรณะมาหลายครั้งในศตวรรษที่ 20 และจบลงด้วยการสลายตัวอย่างเป็นทางการในปี ค.ศ. 1988 อย่างไรก็ตาม อาณาเขตในการบริหารของจังหวัดนี้ได้รับการฟื้นฟูขึ้นใหม่ในปี ค.ศ. 1991 เมื่อมีการสถาปนาจังหวัดบัลกันขึ้นมา

จังหวัดนี้ครอบคลุมพื้นที่ทั้งหมด 139,270 ตารางกิโลเมตร และมีผู้อยู่อาศัยอยู่ 553,500 คน (ประมาณการปี 2548) ครอบครัวบางครอบครัวที่อาศัยในจังหวัดนี้มักจะเป็นครอบครัวที่เร่ร่อนและต้อนสัตว์  ความหนาแน่นของประชากรในจังหวัดนี้อยู่ที่ 3.97 คนต่อตารางกิโลเมตร ซึ่งต่ำที่สุดในเติร์กเมนิสถาน

อ้างอิง
-------

1. ↑  *Statistical Yearbook of Turkmenistan 2000-2004*, National Institute of State Statistics and Information of Turkmenistan, Ashgabat, 2005.
จเด็จ กำจรเดช นักเขียนชาวไทย เกิดเมื่อวันที่ 21 พฤศจิกายน พ.ศ. 2518 ที่ตำบลทุ่ง อำเภอไชยา จังหวัดสุราษฏร์ธานี ศึกษาที่วิทยาลัยศิลปหัตถกรรม นครศรีธรรมราช เป็นช่างเขียนรูป เป็นนักแต่งเพลง ร้องเพลง เล่นกีตาร์ พร้อมๆ กับเขียนหนังสือ แปลเรื่องสั้นของตัวเองไว้จำนวนหนึ่งเป็นภาษาอังกฤษ เพื่อศึกษาเปรียบเทียบผลงานของตนเองกับนักเขียนชั้นเยี่ยมของโลก

เขาเป็นผู้เขียนหนังสือรวมเรื่องสั้น **แดดเช้าร้อนเกินกว่าจะนั่งจิบกาแฟ** ซึ่งได้รับรางวัลซีไรท์ ประจำปี 2554 และ **คืนปีเสือและเรื่องเล่าของสัตว์อื่นๆ** ซึ่งได้รับรางวัลซีไรต์ ประจำปี 2563

ลักษณะผลงาน
-----------

สำหรับรวมเรื่องสั้นของเขา คณะกรรมการวรรณกรรมสร้างสรรค์ยอดยี่ยมแห่งอาเซียน หรือรางวัลซีไรต์ ประจำปีพุทธศักราช 2554 ได้ลงความเห็นว่า เป็นงานเขียนที่มีพลังกระทบใจ นำเสนอประเด็นอันหลากหลายเกี่ยวกับมนุษย์ในสังคมที่มีความซับซ้อน ผู้เขียนได้เสนอการปะทะกันระหว่างความจริงกับความจริงเสมือน ความรู้กับความเชื่อ ตลอดจนความเป็นเรากับความเป็นเขา ผู้เขียนได้สร้างสรรค์กลวิธีการเล่าเรื่องหลายวิธีที่ท้าทายการตีความ เช่น การตัดต่อ การซ้ำ การใช้มุมมอง การเสียดสี การสร้างสัมพันธบท ตลอดจนการสร้างตัวละครที่อยู่ในภาวะความรู้และความไม่รู้ ซึ่งสร้างความคลุมเครือและความลวง กลวิธีเหล่านี้เปิดพื้นที่ให้ผู้อ่านสร้างความหมายได้หลายระดับ

กระแสหนังสือมีทั้งดีและไม่ดีในสายตาผู้อ่าน แต่ค่อนข้างดีในสายตานักวิจารณ์ โดยนักเขียนรางวัลรวมเรื่องสั้นซีไรต์ปี 2530 เจ้าของนามปากกาไพฑูรย์ ธัญญา ได้พูดถึงงานของจเด็จว่า "เป็นภาพแทนนักเขียนร่วมสมัยที่แตกต่างกับสังคมยุคก่อน อาจเพราะสังคมที่มีความซับซ้อนกระจัดกระจายและไร้พรมแดน จึงทำให้งานของเขามีความน่าสนใจ"

ส่วนสำนักพิมพ์ผจญภัยที่ตีพิมพ์หนังสือเล่มนี้ของจเด็จ พูดถึงงานของเขาว่า "ไปไกลกว่าคำว่า เพื่อชีวิต ซึ่งนักเขียนรุ่นก่อนหน้าเคยทำไว้..."

ผลงาน
-----

* แดดเช้าร้อนเกินกว่าจะนั่งจิบกาแฟ ตีพิมพ์โดยสำนักพิมพ์ผจญภัย
* คืนปีเสือและเรื่องเล่าของสัตว์อื่น ๆ ตีพิมพ์โดยสำนักพิมพ์ผจญภัย

| * ด
* ค
* ก
รายนามผู้ได้รับรางวัลวรรณกรรมสร้างสรรค์ยอดเยี่ยมแห่งอาเซียนชาวไทยเรียงตามลำดับตัวอักษร |
| --- |
| กนกพงศ์ สงสมพันธุ์ • กฤษณา อโศกสิน • คมทวน คันธนู • คำพูน บุญทวี • งามพรรณ เวชชาชีวะ • จเด็จ กำจรเดช • จิดานันท์ เหลืองเพียรสมุท • จิระนันท์ พิตรปรีชา • ชาติ กอบจิตติ • โชคชัย บัณฑิต' • ซะการีย์ยา อมตยา • เดือนวาด พิมวนา • แดนอรัญ แสงทอง • นริศพงศ์ รักวัฒนานนท์ • นิคม รายยวา • เนาวรัตน์ พงษ์ไพบูลย์ • บินหลา สันกาลาคีรี • ปราบดา หยุ่น • ปาลิตา ผลประดับเพ็ชร • พลัง เพียงพิรุฬห์ • ไพฑูรย์ ธัญญา • ไพวรินทร์ ขาวงาม • มนตรี ศรียงค์ • มาลา คำจันทร์ • เรวัตร์ พันธุ์พิพัฒน์ • แรคำ ประโดยคำ • วัชระ สัจจะสารสิน • วาณิช จรุงกิจอนันต์ • วินทร์ เลียววาริณ • วิภาส ศรีทอง • วิมล ไทรนิ่มนวล • วีรพร นิติประภา • ศักดิ์สิริ มีสมสืบ • ศิริวร แก้วกาญจน์ • ศิลา โคมฉาย • อังคาร กัลยาณพงศ์ • อังคาร จันทาทิพย์ • อัญชลี วิวัธนชัย • อัศศิริ ธรรมโชติ • อุทิศ เหมะมูล |
**ไบรอัน แบรี โจส์ซี** เกิดวันที่ 4 กรกฎาคม ค.ศ. 1977 เป็นนักมวยปล้ำอาชีพและผู้จัดการมวยปล้ำอาชีพชาวอเมริกัน ทำงานกับสมาคม ดับเบิลยูดับเบิลยูอี ในชื่อว่า **อับราฮัม วอชิงตัน** หรือ **เอ.ดับเบิลยู.** ปัจจุบันได้ถูกไล่ออกแล้ว จากที่เขาไปก่อเรื่องล้อเลียน โคบี ไบรอันต์ นักบาสเก็ตบอลชื่อดังเกี่ยวกับคดีที่โคบีถูกกล่าวหาว่ากระทำชำเราพนักงานโรงแรมเมื่อปี 2003 ถึงแม้ว่าเขาจะกล่าวขอโทษในภายหลังแต่ก็ไม่เป็นผล เพราะ WWE ไล่เขาออกอยู่ดี ทั้งนี้ก็เป็นเพราะว่าคดีดังกล่าวนั้นศาลได้ตัดสินให้โคบีเป็นฝ่ายชนะคดี การที่เขาไปพูดแบบนั้นออกโทรทัศน์อาจจะทำให้ถูกโคบีฟ้องร้องเอาได้ ซึ่งภาพลักษณ์ของคนระดับโคบีนั้นถ้าฟ้องกันจริงๆ ขึ้นมา เขาคงไม่มีปัญญาจ่ายไหวแน่นอน และน่าจะต้องเดือดร้อนถึง WWE ด้วย WWE จึงไม่มีทางเลือกอื่นนอกจากไล่เขาออกเพื่อแสดงให้เห็นว่า WWE ไม่ได้สนับสนุนการกระทำของเขาแต่อย่างใด

อ้างอิง
-------

1. ↑  "Profile". CageMatch. 2009-07-04. สืบค้นเมื่อ 2009-07-05.
2. ↑  "Abraham Washington". Florida Championship Wrestling. สืบค้นเมื่อ 2010-12-31.
3. ↑  "Revealing why he was fired". คลังข้อมูลเก่าเก็บจากแหล่งเดิมเมื่อ 2012-08-16. สืบค้นเมื่อ 2012-09-08.
4. ↑  "NoDQ.com". NoDQ.com. 2012-07-30. คลังข้อมูลเก่าเก็บจากแหล่งเดิมเมื่อ 2012-08-03. สืบค้นเมื่อ 2012-07-30.
5. ↑  "WrestleZone.com". WrestleZone.com. 2012-08-01. `{{cite web}}`: ไม่รู้จักพารามิเตอร์ `|assccessdate=` ถูกละเว้น (help)

แหล่งข้อมูลอื่น
---------------

* FCW profile
* Online World of Wrestling profile
* CageMatch profile
**เมอนารา เตเลกม** (มลายู: *The Menara Telekom*) คือตึกระฟ้าแห่งหนึ่งในกัวลาลัมเปอร์ ประเทศมาเลเซีย สร้างในช่วง พ.ศ. 2542-2544 โดยแดวู คอนสตรัคชั่น ด้วยความสูง 310 เมตร (1,017 ฟุต) 55 ชั้น อาคารถูกเปิดอย่างเป็นทางการเมื่อวันที่ 11 กุมภาพันธ์ พ.ศ. 2546 โดยนายกรัฐมนตรีคนที่สี่ของมาเลเซีย มหาเธร์ โมฮัมหมัด และเป็นอดีตสำนักงานกลางของเตเลกมมาเลเซีย บริษัทโทรคมนาคมมาเลเซียจนถึงพ.ศ. 2566

ตัวอาคารนำเสนอให้เห็นภาพของการแตกหน่อของต้นไผ่ ประกอบต้วยโรงภาพยนตร์ที่บรรจุที่นั่งได้ 2,500 คน หอสวดมนต์ขนาดใหญ่หรือสุเหร่า สิ่งอำนวยความสะดวกทางกีฬา อาคารยังมีลักษณะเด่นคือ มีส่วนที่เปิดโล่ง 22 ชั้น ซึ่งมีพื้นที่สวนลอยฟ้าทุกๆ 3 ชั้น และลานจอดเฮลิคอปเตอร์ด้านบน พื้นของสำนักงานถูกแยกออกระหว่างตึกด้านเหนือและด้านใต้ ปัจจุบันเป็นตึกที่สูงที่สุดอันดับ 3 ของมาเลเซีย รองจากอาคารแฝดเปโตรนาสทาวเวอร์

ดูเพิ่ม
-------

* ตึกระฟ้า
* รายชื่อตึกที่สูงที่สุดในโลก

อ้างอิง
-------

1. 1 2 3 4 5  "Menara Telekom - The Skyscraper Center". *Council on Tall Buildings and Urban Habitat*. คลังข้อมูลเก่าเก็บจากแหล่งเดิมเมื่อ 8 กรกฎาคม 2013.
2. ↑  "เมอนารา เตเลกม". *SkyscraperPage*.
3. ↑  Alexander Wong (10 May 2023). "Menara TM no longer TM's headquarters, TM Campus is their new home". Soya Cincau. สืบค้นเมื่อ 18 May 2023.
ไฟล์:แทงบอลสด เว็บแทงบอลออนไลน์ LION345 เว็บตรงจาก UFABET.webp

**เว็บแทงบอลออนไลน์ LION345 เว็บตรงจากUFABET ปลอดภัยและความน่าเชื่อถือ บริการดีตลอด 24 ชั่วโมง ฝาก-ถอน AUTO รวดเร็วทันใจ**
--------------------------------------------------------------------------------------------------------------------------

#### **สมัครง่ายๆคลิกเลย >>>**  **<<< ความบันเทิงครบจบในที่เดียว ไม่ว่าจะเป็นการแทงบอลสด การเล่นคาสิโน หรือเกมสล็อต**

แทงบอลสด เว็บแทงบอลออนไลน์ LION345 เว็บตรงจากUFABET
===================================================

**LION345** เป็นเว็บแทงบอลออนไลน์ที่มีความน่าเชื่อถือและเป็นที่นิยมในวงการแทงบอลในประเทศไทย ด้วยการให้บริการแทงบอลสด และความบันเทิงครบจบในที่เดียว ไม่ว่าจะเป็นการแทงบอลสด การเล่นคาสิโน หรือเกมสล็อต ทั้งหมดนี้สามารถเข้าถึงได้ผ่านเว็บไซต์ LION345 ซึ่งเป็นเว็บตรงจาก UFABET ซึ่งเป็นเว็บแทงบอลออนไลน์ชั้นนำในประเทศไทย

ความปลอดภัยและความน่าเชื่อถือ
-----------------------------

เว็บ LION345 เป็นเว็บแทงบอลที่มีความปลอดภัยสูง และได้รับการยอมรับจากผู้เล่นในวงการแทงบอลออนไลน์ ด้วยระบบการเข้ารหัสข้อมูลที่มีมาตรฐานสูง ทำให้ข้อมูลส่วนตัวและการเงินของผู้เล่นถูกเก็บรักษาไว้อย่างปลอดภัย นอกจากนี้ เว็บ LION345 ยังได้รับใบอนุญาตจาก PAGCOR (Philippine Amusement and Gaming Corporation) ซึ่งเป็นหน่วยงานรัฐบาลในฟิลิปปินส์ ที่มีหน้าที่ควบคุมและกำกับดูแลการเล่นพนันออนไลน์

บริการดีตลอด 24 ชั่วโมง
-----------------------

LION345 เป็นเว็บแทงบอลที่ให้บริการตลอด 24 ชั่วโมง ไม่ว่าจะเป็นการแทงบอลสดในเวลาจริง หรือการเล่นคาสิโนและเกมสล็อต ผู้เล่นสามารถเข้าเล่นได้ตลอดเวลาที่ต้องการ ไม่ต้องกังวลเรื่องเวลา และยังมีทีมงานคอยบริการและช่วยเหลือผู้เล่นทุกคำถามและปัญหาที่เกิดขึ้น

ฝาก-ถอน AUTO รวดเร็วทันใจ
-------------------------

เว็บ LION345 มีระบบฝาก-ถอนอัตโนมัติที่รวดเร็วและง่ายต่อการใช้งาน ผู้เล่นสามารถทำธุรกรรมการเงินได้ทันที ไม่ต้องรอนาน และยังมีระบบฝาก-ถอนอัตโนมัติที่ปลอดภัย 100% เพื่อให้ผู้เล่นมั่นใจได้ว่าการทำธุรกรรมการเงินของตนเป็นสิ้นเชิง
**เตงกู ฮัสซานัล อิบราฮิม อาลัม ชาห์ อิบนี สุลต่าน อับดุลลาห์ ริ‘อายาตุดดิน อัล-มุสตาฟา บิลลาห์ ชาห์** (ประสูติเมื่อวันที่ 17 กันยายน พ.ศ. 2538 ณ โรงพยาบาลเตงกู อัมปวนอัฟซาน เมืองกวนตัน รัฐปะหัง)ทรงเป็นมกุฎราชกุมารและผู้สำเร็จราชการแทนพระองค์แห่งรัฐปะหังใน สมเด็จพระราชาธิบดีอับดุลละฮ์แห่งปะหังและสมเด็จพระราชินีตุนกู อาซีซะฮ์ อามีนะฮ์.

การศึกษา
--------

เตงกู ฮัสซานัล ชาห์ เริ่มการศึกษาที่โรงเรียนประถมเซนต์ โทมัส ตั้งแต่ปี พ.ศ. 2545 ถึง 2547 จากนั้นทรงศึกษาต่อยังต่างประเทศที่โรงเรียนประถมเชอร์เบิร์น ประเทศอังกฤษในปี พ.ศ. 2548 ถึง 2550 ก่อนจะเสด็จไปทรงศึกษาต่อที่โรงเรียนมัธยมเซนต์โทมัสในปี พ.ศ. 2550 ถึง 2555 และหลังจากนั้นทรงศึกษาที่มหาวิทยาลัยนอตติงแฮมหลังจากนั้น

ในเดือนพฤษภาคม พ.ศ. 2561 เตงกู ฮัสซานัล ทรงสำเร็จสำเร็จการศึกษาปริญญาตรีด้านความสัมพันธ์ระหว่างประเทศจากโรงเรียนการทูตและความสัมพันธ์ระหว่างประเทศแห่งเจนีวา สวิตเซอร์แลนด์ (Geneva School of Diplomacy and International Relations). อีกทั้งพระองค์ยังทรงสำเร็จการศึกษาการฝึกวิชาทหารที่ โรงเรียนนายร้อยทหารบกแซนด์เฮิสต์ สหราชอาณาจักร เป็นระยะเวลา 44 สัปดาห์

เมื่อวันที่ 13 กันยายน พ.ศ. 2565 พระองค์ทรงศึกษาต่อในระดับบัณฑิตศึกษาที่สำนักนโยบายสาธารณะ ลี กวน ยิว (Lee Kuan Yew School of Public Policy)มหาวิทยาลัยแห่งชาติสิงคโปร์ (National University of Singapore: NUS)

ราชตระกูล
---------

เตงกู ฮัสซานัล ชาห์ สืบเชื้อสายในตระกูลซึ่งมีราชวงศ์ปะหัง (พระราชบิดา) และราชวงศ์ยะโฮร์ (พระราชมารดา) พระองค์เป็นพระราชนัดดาของสุลต่านองค์ที่ 5 แห่งรัฐปะหัง สมเด็จพระราชาธิบดีฮัจญี อาห์หมัด ชาห์ และเติงกู อัมปวน เติงกู ฮัจจะฮ์ อัฟซัน ในด้านพระราชมารดา พระองค์เป็นพระราชนัดดาของสุลต่านองค์ที่ 4 แห่งยะโฮร์ สมเด็จพระราชาธิบดีอิสกันดาร์ และเอนเช เบซาร์ ฮาจาห์ คัลซัม (โจเซฟีน รูบี เรวอร์โรว)

เติงกู ฮัสซานัลยังเป็นพระภาดา(ลูกพี่ลูกน้อง)และพระราชนัดดาของสุลต่านอิบราฮิม อิสกันดาร์ และสุลต่านอิบราฮิม อิสมาอิล สุลต่านแห่งยะโฮร์องค์ปัจจุบัน

รัชทายาท
--------

เตงกู ฮัสซานัล ทรงเป็นรัชทายาทของสุลต่านแห่งรัฐปะหัง 

เตงกู ฮัสซานัล ทรงได้รับการประกาศให้เป็นผู้บัญชาการทหารสูงสุดของรัฐปะหัง เมื่อวันที่ 18 มิถุนายน พ.ศ.2561.

หลังจากพระราชบิดาของพระองค์ขึ้นครองบัลลังก์ในฐานะสุลต่านปะหังองค์ที่ 6 เตงกู ฮัสซัานัลได้รับแต่งตั้งให้เป็นมกุฎราชกุมารแห่งรัฐปะหัง ซึ่งได้ทรงขึ้นมาดำรงตำแหน่งเมื่อวันที่ 29 มกราคม พ.ศ. 2562.

อ้างอิง
-------



1. ↑  "Tugas isteri, ibu jadi keutamaan". คลังข้อมูลเก่าเก็บจากแหล่งเดิมเมื่อ 2018-07-06. สืบค้นเมื่อ 2017-07-29.
2. ↑  "Tengku Hassanal Bergelar Graduan, Peroleh Ijazah Bidang Hubungan Antarabangsa". *Portal Diraja Pahang*. 1 Julai 2018. คลังข้อมูลเก่าเก็บจากแหล่งเดิมเมื่อ 2023-05-07. สืบค้นเมื่อ 28 Januari 2019. `{{cite web}}`: ตรวจสอบค่าวันที่ใน: `|access-date=` และ `|date=` (help)
3. ↑   เก็บถาวร 2019-01-29 ที่ เวย์แบ็กแมชชีน © Utusan Melayu (M) Bhd
4. ↑  Ishak, Amin Ridzuan (22 Januari 2019). "Tunku Azizah Aminah Maimunah dimasyhurkan Tengku Ampuan Pahang". *BHarian*. สืบค้นเมื่อ 22 Januari 2019. `{{cite web}}`: ตรวจสอบค่าวันที่ใน: `|access-date=` และ `|date=` (help)
5. ↑  http://www.utusan.com.my/berita/nasional/tengku-hasanal-diisytihar-tengku-panglima-besar-pahang-1.704110#ixzz5KUvojZtR Diarkibkan2019-01-29 di Wayback Machine © Utusan Melayu (M) Bhd

Cite has empty unknown parameter: `|dead-url=` (bantuan)
**อธิป ทองจินดา** ชื่อเล่น **นิว** มีชื่อจริงว่า **อธิป สุขจินดาทอง** (10 พฤศจิกายน พ.ศ. 2508 - 1 ตุลาคม พ.ศ. 2530) เป็นนักแสดงชาวไทย มีภูมิลำเนาอยู่จังหวัดชลบุรี เป็นบุตรคนที่ 8  ของนายพิทักษ์ และนางสมศรี สุขจินดาทอง

ประวัติ
-------

อธิป สำเร็จการศึกษาชั้นมัธยมศึกษาปีที่ 5 จากโรงเรียนชลราษฎรอํารุง และกำลังศึกษาที่มหาวิทยาลัยรามคำแหง

เขาเข้าสู่วงการบันเทิงปลายปี 2527 โดยการเป็นนายแบบ และถ่ายโฆษณา ตั้งแต่ยังเรียนอยู่ เป็นนายแบบที่ถ่ายให้กับนิตยสารแพรวอยู่หลายเล่ม แสดงภาพยนตร์เรื่องแรกในปี 2528 ในเรื่อง *สองพี่น้อง* ภาพยนตร์ของค่ายไฟว์สตาร์ รับบทเป็นน้องชายของอำพล ลำพูน ถือว่าประสบความสำเร็จพอสมควร (ฉาย 5 ตค.) จากนั้นแสดงภาพยนตร์เรื่องที่ 2 แสดงเป็นพระเอกเดี่ยว ๆ ในเรื่อง *นายร้อยสอยดาว* ของประยูร วงศ์ชื่น แสดงคู่กับนางเอก ลีลาวดี วัชโรบล และได้แสดงภาพยนตร์อีกหลายเรื่อง เช่น *กว่าจะรู้เดียงสา*, *รักหน่อยน่า* และเล่นเป็นตัวรองหลาย ๆ เรื่อง แสดงภาพยนตร์รวม ๕ เรื่อง ในช่วงเวลา 2 ปีกว่า

การเสียชีวิต
------------

ในวันที่ 1 ตุลาคม พ.ศ. 2530 อธิปเสียชีวิตเนื่องจากประสบอุบัติเหตุทางรถยนต์ส่วนตัวบริเวณแยกถนนประดิพัทธ์ตัดถนนพระราม 6 เสียชีวิตด้วยสภาพนอนอยู่ใต้ท้องรถ หน้าผากด้านขวายุบ คางแตก แขนซ้ายหัก  อนึ่งในช่วงเข้าวงการใหม่ๆ อธิป ทองจินดายังเคยคบหากับนักแสดงสาว จินตหรา สุขพัฒน์

ผลงานการแสดง
------------

| ภาพยนตร์ |
| --- |
|
| ปี พ.ศ. | เรื่อง | รับบท |
| 2528 | สองพี่น้อง | เคน (พระรอง) |
| 2529 | นายร้อยสอยดาว | วัลลภ (พระเอก) |
| สองโหลยี่สิบห้า | ตัน (พระเอกร่วม) |
| รักหน่อยน่า | แม็ก (พระเอก) |
| 2530 | กว่าจะรู้เดียงสา | หมอสุริยา (ภาพยนตร์เรื่องสุดท้าย) |
|

* **คู่กรรม** (2531) รับบทเป็น โกโบริ (พระเอก) แต่เสียชีวิตก่อนถ่ายทำ วรุฒ วรธรรม จึงมารับบทแสดงแทน

เครื่องราชอิสริยาภรณ์
---------------------

* พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)

อ้างอิง
-------

1. ↑  บางข้อมูลระบุวันเกิด 12 มีนาคม บางแหล่งข้อมูลระบุ วันที่ 10 ธันวาคม
2. ↑  กระทู้อธิป ทองจินดา เก็บถาวร 2009-09-04 ที่ เวย์แบ็กแมชชีน thaifilm.com
3. ↑  อธิป ทองจินดา thaifilmdb.com
4. ↑  กระทู้อธิป ทองจินดา เก็บถาวร 2009-09-04 ที่ เวย์แบ็กแมชชีน thaifilm.com
5. ↑  "อธิป ทองจินดา อดีตพระเอกดาวรุ่ง ในคำทำนายของ หมอลักษณ์". คลังข้อมูลเก่าเก็บจากแหล่งเดิมเมื่อ 2016-11-11. สืบค้นเมื่อ 2017-07-16.
**การประมวลผลเชิงพื้นที่** (อังกฤษ: Spatial Computing) เป็นคำศัพท์ที่ไซมอน กรีนโวลด์ นิยามในปี ค.ศ. 2003 ว่าเป็น "ปฏิสัมพันธ์ของมนุษย์กับเครื่องจักร โดยที่เครื่องจักรจะเก็บรักษาและจัดการการอ้างอิงถึงวัตถุและพื้นที่จริง" [เยล มิถุนายน 1995]

ด้วยการถือกำเนิดของ ความเป็นจริงเสมือนสำหรับผู้บริโภค ความเป็นจริงเสริม และความเป็นจริงผสม บริษัทบางแห่ง เช่น ไมโครซอฟท์ และเมจิกลีพ ใช้คำว่า "การประมวลผลเชิงพื้นที่" ในการอ้างอิงถึงการกระทำทางกายภาพ (ศีรษะ และการเคลื่อนไหวร่างกาย ท่าทาง คำพูด) เป็นอินพุตสำหรับระบบสื่อดิจิทัลเชิงโต้ตอบ โดยมีพื้นที่ทางกายภาพ 3 มิติที่รับรู้เป็นผืนผ้าใบสำหรับ เอาต์พุต วิดีโอ เสียง และ การสัมผัส อีกทั้งยังเชื่อมโยงกับแนวคิด "ฝาแฝดดิจิทัล" ด้วย  *The Infinite Retina* หนังสือที่เขียนโดย Irena Cronin และ Robert Scoble และจัดพิมพ์โดย Packt Publishing ในปี ค.ศ. 2020 มีการประมวลผลเชิงพื้นที่เป็นหัวข้อหลักและได้รับการตอบรับอย่างดีและกว้างขวาง  เป็นตัวอย่างถึงความสำคัญและความเกี่ยวข้องในปัจจุบัน

แอปเปิล ได้เปิดตัวแพลตฟอร์มการประมวลผลเชิงพื้นที่ด้วย วิชันโปร เมื่อวันที่ 5 มิถุนายน ค.ศ. 2023 โดยมีคุณสมบัติหลายประการ เช่น ระบบเสียงตามตำแหน่ง, จอแสดงผล micro- OLED สองจอ, ชิป แอปเปิล อาร์1 และการติดตามดวงตา มีกำหนดวางจำหน่ายในเดือนกุมภาพันธ์ ค.ศ. 2024 โดยเริ่มในสหรัฐก่อน

อ้างอิง
-------

1. ↑  Greenwold, Simon (June 2003). "Spatial Computing" (PDF). MIT Graduate Thesis. สืบค้นเมื่อ 22 December 2019.
2. ↑  Rubin, Peter. "The WIRED Guide to Virtual Reality". *WIRED*. Condé Nast. สืบค้นเมื่อ 22 December 2019.
3. ↑  Nichols, Greg. "Spatial computing is reinventing how mobile techs work". ZDNet. สืบค้นเมื่อ 22 December 2019.
4. ↑  "A new era of spatial computing brings fresh challenges—and solutions—to VR". Microsoft. Oct 21, 2019. สืบค้นเมื่อ 22 December 2019.
5. ↑  Abovitz, R; Greco, P; Pellet, Y; Welch, H; Sam Miller. "Spatial Computing: An Overview for Our Techie Friends". Magic Leap. คลังข้อมูลเก่าเก็บจากแหล่งเดิมเมื่อ 2019-11-06. สืบค้นเมื่อ 22 December 2019.
6. ↑  Ling, Corinna E. Lathan,Geoffrey. "Spatial Computing Could Be the Next Big Thing". *Scientific American* (ภาษาอังกฤษ). สืบค้นเมื่อ 2021-01-25.
7. ↑  chewedpixelstudios (2020-06-04). "REVIEW: THE INFINITE RETINA -". *chewedpixelstudios.com* (ภาษาอังกฤษแบบอเมริกัน). สืบค้นเมื่อ 2023-10-21.
8. ↑  "Apple Vision Pro". *Apple*. Apple Inc. สืบค้นเมื่อ 5 June 2023.